title: 2009/149/ES: Rozhodnutie Rady z  27. novembra 2008 o podpísaní Dohody medzi Európskym spoločenstvom a Arménskou republikou o určitých aspektoch leteckých služieb

text:
               21.2.2009

               SK

               Úradný vestník Európskej únie

               L 50/21

         ROZHODNUTIE RADY
   z 27. novembra 2008
   o podpísaní Dohody medzi Európskym spoločenstvom a Arménskou republikou o určitých aspektoch leteckých služieb
   (2009/149/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s jej článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia v mene Spoločenstva prerokovala s vládou Arménskej republiky dohodu o určitých aspektoch leteckých služieb v súlade s postupmi a usmerneniami uvedenými v prílohe k rozhodnutiu Rady, ktorým sa Komisia oprávňuje začať rokovania s tretími krajinami o nahradení určitých ustanovení v súčasných dvojstranných dohodách dohodou so Spoločenstvom.

               (3)

               S výhradou jej možného uzavretia k neskoršiemu dátumu by sa dohoda dojednaná Komisiou mala podpísať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Arménskou republikou o určitých aspektoch leteckých služieb, ďalej len „dohoda“, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu (-y) splnomocnenú(-é) podpísať dohodu v mene Spoločenstva.
   Článok 3
   Týmto sa predseda Rady poveruje vydať oznámenie podľa článku 9 ods. 1 dohody.

      V Bruseli 27. novembra 2008

            Za Radu

            predseda

         L. CHATEL

    ---documentbreak---

               21.2.2009

               SK

               Úradný vestník Európskej únie

               L 50/22

         DOHODA
   medzi Európskym spoločenstvom a Arménskou republikou o určitých aspektoch leteckých služieb
   EURÓPSKE SPOLOČENSTVO
   na jednej strane a
   ARMÉNSKA REPUBLIKA
   na druhej strane,
   (ďalej len „strany“),
   BERÚC NA VEDOMIE, že medzi niektorými členskými štátmi Európskeho spoločenstva a Arménskou republikou boli uzavreté dvojstranné dohody o leteckých službách, ktorých súčasťou sú ustanovenia v rozpore s právom Spoločenstva,
   BERÚC NA VEDOMIE, že Európske spoločenstvo má výhradnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých službách medzi členskými štátmi Európskeho spoločenstva a tretími krajinami,
   BERÚC NA VEDOMIE, že podľa právnych predpisov Európskeho spoločenstva leteckí dopravcovia Spoločenstva usadení v niektorom členskom štáte majú právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a určitými tretími krajinami umožňujúce príslušníkom týchto tretích krajín získať vlastnícky podiel v spoločnostiach leteckých dopravcov, ktorí majú licenciu v súlade s právnymi predpismi Európskeho spoločenstva,
   UZNÁVAJÚC, že určité ustanovenia dvojstranných dohôd o leteckých službách medzi členskými štátmi Európskeho spoločenstva a Arménskou republikou, ktoré sú v rozpore s právnymi predpismi Európskeho spoločenstva, sa s týmito právnymi predpismi musia zosúladiť s cieľom vytvoriť pevný právny základ leteckých služieb realizovaných medzi Európskym spoločenstvom a Arménskou republikou a zachovať kontinuitu týchto leteckých služieb,
   BERÚC NA VEDOMIE, že podľa právnych predpisov Európskeho spoločenstva leteckí dopravcovia v zásade nesmú uzatvárať dohody, ktoré môžu ovplyvniť obchodovanie medzi členskými štátmi Európskeho spoločenstva a ktorých cieľom alebo účelom je zabrániť hospodárskej súťaži, obmedziť ju alebo ju narušiť,
   UZNÁVAJÚC, že ustanovenia dvojstranných dohôd o leteckých službách uzavretých medzi členskými štátmi Európskeho spoločenstva a Arménskou republikou, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, alebo ii) posilňujú účinky každej takejto dohody, rozhodnutia alebo zosúladeného postupu, alebo iii) delegujú na leteckých dopravcov alebo iných súkromných prevádzkovateľov zodpovednosť za prijatie opatrení, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, môžu narúšať pravidlá hospodárskej súťaže platné pre spoločnosti,
   BERÚC NA VEDOMIE, že účelom tejto dohody nie je zvýšiť celkový objem leteckej dopravy medzi Európskym spoločenstvom a Arménskou republikou, ovplyvniť rovnováhu medzi leteckými dopravcami Spoločenstva a leteckými dopravcami Arménskej republiky, alebo meniť a dopĺňať ustanovenia súčasných dvojstranných dohôd o leteckých službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ znamenajú členské štáty Európskeho spoločenstva.
   2.   Odkazy v každej z dohôd uvedených v prílohe I na občanov členského štátu, ktorý je stranou takejto dohody, sa považujú za odkazy na občanov členských štátov Európskeho spoločenstva.
   3.   Keď je v dohodách uvedených v prílohe I uvedený odkaz na leteckých dopravcov alebo letecké dopravné spoločnosti členského štátu, ktorý je stranou takejto dohody, chápe sa ako odkaz na leteckých dopravcov alebo letecké dopravné spoločnosti určené týmto členským štátom.
   Článok 2
   Určenie členským štátom
   1.   Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b) týkajúce sa určenia leteckého dopravcu príslušným členským štátom, jeho oprávnení a povolení vydaných Arménskou republikou a zamietnutia, zrušenia, dočasného pozastavenia alebo obmedzenia oprávnení alebo povolení leteckého dopravcu.
   2.   Keď členský štát určí leteckého dopravcu, Arménska republika udelí bezodkladne príslušné oprávnenia a povolenia, pokiaľ:

               i)

               letecký dopravca je usadený podľa Zmluvy o založení Európskeho spoločenstva na území štátu, ktorý ho menoval podľa Zmluvy o založení Európskeho spoločenstva, a má platnú prevádzkovú licenciu v súlade s právnymi predpismi Európskeho spoločenstva;

               ii)

               členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný orgán civilného letectva, a

               iii)

               leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.

         3.   Arménska republika môže zamietnuť, zrušiť, dočasne pozastaviť alebo obmedziť oprávnenia alebo povolenia leteckého dopravcu, ktorého určil členský štát, keď:

               i)

               letecký dopravca nie je usadený podľa Zmluvy o založení Európskeho spoločenstva na území členského štátu, ktorý ho menoval podľa Zmluvy o založení Európskeho spoločenstva, alebo nemá platnú prevádzkovú licenciu v súlade s právom Európskeho spoločenstva;

               ii)

               členský štát zodpovedný za vydávanie osvedčenia leteckého prevádzkovateľa nevykonáva a neudržiava účinnú regulačnú kontrolu leteckého dopravcu alebo v určení nie je jasne uvedený príslušný orgán civilného letectva, alebo

               iii)

               leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.

         Arménska republika nebude pri výkone svojho práva v zmysle tohto odseku robiť rozdiely medzi leteckými dopravcami Spoločenstva z dôvodu štátnej príslušnosti.
   Článok 3
   Bezpečnosť
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. c).
   2.   V prípade, že členský štát určil leteckého dopravcu, ktorého regulačnú kontrolu vykonáva a udržiava iný členský štát, vzťahujú sa práva Arménskej republiky vyplývajúce z ustanovení o bezpečnosti v dohode medzi členským štátom, ktorý určil leteckého dopravcu, a Arménskou republikou rovnako aj na prijímanie, vykonávanie alebo udržiavanie bezpečnostných noriem v tomto inom členskom štáte, ako aj na prevádzkové oprávnenie dotknutého leteckého dopravcu.
   Článok 4
   Zdaňovanie leteckého paliva
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú s týmto ustanovením v rozpore, žiadne ustanovenie dohôd uvedených v prílohe II písm. d) nebráni členskému štátu uvaliť na nediskriminačnom základe dane, clá alebo iné poplatky na palivo dodávané na jeho územie na účely používania v lietadle určeného leteckého dopravcu Arménskej republiky, ktorý poskytuje služby medzi určitým miestom na území členského štátu a iným miestom na území tohto členského štátu alebo na území iného členského štátu.
   Článok 5
   Sadzby za dopravu v rámci Európskeho spoločenstva
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. e).
   2.   Sadzby stanovené leteckým dopravcom (leteckými dopravcami) určenými Arménskou republikou v súlade s dohodou uvedenou v prílohe I, ktorá obsahuje ustanovenie uvedené v prílohe II písm. e) na prepravu uskutočnenú v rámci Európskeho spoločenstva, podliehajú právnym predpisom Európskeho spoločenstva.
   Článok 6
   Zlučiteľnosť s pravidlami hospodárskej súťaže
   1.   Bez ohľadu na akékoľvek iné ustanovenie, ktoré je s týmto v rozpore, sa žiadnym ustanovením dohôd uvedených v prílohe I nesmie:

               i)

               vyžadovať alebo uprednostňovať prijatie dohôd medzi leteckými dopravnými spoločnosťami, prijatie rozhodnutí združeniami spoločností alebo zosúladenie postupov, ktoré zabraňujú hospodárskej súťaži alebo ju narúšajú;

               ii)

               posilňovať účinky akejkoľvek podobnej dohody, rozhodnutia alebo zosúladeného postupu, ani

               iii)

               delegovať na súkromné hospodárske subjekty zodpovednosť za opatrenia, ktoré zabraňujú hospodárskej súťaži, narúšajú ju alebo ju obmedzujú.

         2.   Ustanovenia dohôd, ktorých zoznam obsahuje príloha I a ktoré nie sú zlučiteľné s odsekom 1 tohto článku, sa neuplatňujú.
   Článok 7
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 8
   Revízia alebo zmena a doplnenie
   Strany môžu túto dohodu po vzájomnom súhlase kedykoľvek zrevidovať alebo zmeniť a doplniť. Tieto zmeny a doplnenia sa vykonajú vo forme osobitných protokolov, ktoré sú, po nadobudnutí platnosti podľa ustanovení určených v článku 9 tejto dohody, neoddeliteľnou súčasťou tejto dohody.
   Článok 9
   Nadobudnutie platnosti
   1.   Strany si navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, sú ukončené. Táto dohoda nadobúda platnosť dňom doručenia posledného oznámenia.
   2.   Dohody a iné dojednania medzi členskými štátmi a Arménskou republikou, ktoré v deň podpisu tejto dohody ešte nenadobudli platnosť a ešte sa nevykonávajú, sú uvedené v prílohe I. Táto dohoda sa vzťahuje na všetky takéto dohody a dojednania po tom, ako nadobudnú platnosť.
   Článok 10
   Ukončenie platnosti dohody
   1.   V prípade, že sa skončí platnosť dohody uvedenej v prílohe I, skončí sa súčasne platnosť všetkých ustanovení tejto dohody súvisiacich s príslušnou dohodou uvedenou v prílohe I.
   2.   V prípade, že sa skončí platnosť všetkých dohôd uvedených v prílohe I, skončí sa súčasne platnosť tejto dohody.

      NA DÔKAZ TOHO splnomocnení zástupcovia, riadne poverení na tento účel, podpísali túto dohodu.
      V Bruseli, v dvoch vyhotoveniach, dňa deviateho decembra roku dvetisíc osem v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a arménskom jazyku.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Армения
         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica d'Armenia
         Armēnijas Republikas vārdā
         Armenijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Pentru Republica Armenia
         Za Arménsku republiku
         Za Republiko Armenijo
         Armenian tasavallan puolesta
         För Republiken Armenien

   PRÍLOHA I
   Zoznam dohôd uvedených v článku 1 tejto dohody
   Dohody o leteckých službách medzi Arménskou republikou a členskými štátmi Európskeho spoločenstva:

               —

               Dohoda medzi vládou Rakúska a vládou Arménskej republiky o leteckých službách parafovaná vo Viedni 25. augusta 1993, ďalej v prílohe II len „dohoda medzi Arménskom a Rakúskom“;

               —

               Dohoda medzi vládou Belgicka a vládou Arménskej republiky o leteckých službách podpísaná v Bruseli 7. júna 2001, ďalej v prílohe II len „dohoda medzi Arménskom a Belgickom“;

               —

               Dohoda medzi vládou Bulharskej republiky a vládou Arménskej republiky o leteckých službách podpísaná v Sofii 10. apríla 1995, ďalej v prílohe II len „dohoda medzi Arménskom a Bulharskom“;

               —

               Dohoda medzi vládou Cyperskej republiky a vládou Arménskej republiky o leteckých službách podpísaná v Jerevane 11. septembra 1998, ďalej v prílohe II len „dohoda medzi Arménskom a Cyprom“;

               —

               Dohoda medzi vládou Českej republiky a vládou Arménskej republiky o leteckých službách podpísaná v Prahe 8. februára 2002, ďalej v prílohe II len „dohoda medzi Arménskom a Českou republikou“;

               —

               Dohoda medzi vládou Dánskeho kráľovstva a vládou Arménskej republiky o leteckých službách podpísaná v Štokholme 25. októbra 2000, ďalej v prílohe II len „dohoda medzi Arménskom a Dánskom“;

               —

               Dohoda medzi vládou Estónskej republiky a vládou Arménskej republiky o leteckých službách podpísaná v Tallinne 17. marca 2000, ďalej v prílohe II len „dohoda medzi Arménskom a Estónskom“;

               —

               Dohoda medzi vládou Francúzskej republiky a vládou Arménskej republiky o leteckých službách parafovaná v Paríži 12. februára 2002, ďalej v prílohe II len „dohoda medzi Arménskom a Francúzskom“;

               —

               Dohoda o leteckej doprave medzi vládou Spolkovej republiky Nemecko a vládou Arménskej republiky podpísaná v Bonne 4. mája 1998, ďalej v prílohe II len „dohoda medzi Arménskom a Nemeckom“;

               —

               Dohoda medzi vládou Helénskej republiky a vládou Arménskej republiky o leteckých službách podpísaná v Aténach 16. decembra 1994, ďalej v prílohe II len „dohoda medzi Arménskom a Gréckom“;

               —

               Dohoda medzi vládou Talianskej republiky a vládou Arménskej republiky o leteckých službách podpísaná v Jerevane 18. júla 2002, ďalej v prílohe II len „dohoda medzi Arménskom a Talianskom“;

               —

               Dohoda medzi vládou Luxemburského veľkovojvodstva a vládou Arménskej republiky o leteckých službách parafovaná v Luxemburgu 21. novembra 2000, ďalej v prílohe II len „dohoda medzi Arménskom a Luxemburskom“;

               —

               Dohoda medzi vládou Holandského kráľovstva a vládou Arménskej republiky o leteckých službách podpísaná v Jerevane 26. novembra 1999, ďalej v prílohe II len „dohoda medzi Arménskom a Holandskom“;

               —

               Dohoda medzi vládou Poľskej republiky a vládou Arménskej republiky o civilnej leteckej doprave podpísaná vo Varšave 27 januára 1998, ďalej v prílohe II len „dohoda medzi Arménskom a Poľskom“;

               —

               Dohoda medzi vládou Rumunska a vládou Arménskej republiky o leteckých službách podpísaná v Jerevane 25. marca 1996, ďalej v prílohe II len „dohoda medzi Arménskom a Rumunskom“;

               —

               Dohoda medzi vládou Švédskeho kráľovstva a vládou Arménskej republiky o leteckých službách podpísaná v Štokholme 25. októbra 2000, ďalej v prílohe II len „dohoda medzi Arménskom a Švédskom“;

               —

               Dohoda medzi vládou Spojeného kráľovstva Veľkej Británie a Severného Írska a vládou Arménskej republiky o leteckých službách podpísaná v Londýne 9. februára 1994, ďalej v prílohe II len „dohoda medzi Arménskom a Spojeným kráľovstvom“.

         Naposledy pozmenené memorandom o porozumení podpísaným 19. júna 1998 v Jerevane.
   PRÍLOHA II
   Zoznam článkov dohôd uvedených v prílohe I, na ktoré sa odkazuje v článkoch 2 až 5 tejto dohody

               a)

               Určenie členským štátom:

                           —

                           článok 3 dohody medzi Arménskom a Rakúskom,

                           —

                           článok 4 dohody medzi Arménskom a Belgickom,

                           —

                           článok 3 dohody medzi Arménskom a Bulharskom,

                           —

                           článok 4 dohody medzi Arménskom a Cyprom,

                           —

                           článok 3 dohody medzi Arménskom a Českou republikou,

                           —

                           článok 3 dohody medzi Arménskom a Dánskom,

                           —

                           článok 3 dohody medzi Arménskom a Estónskom,

                           —

                           článok 3 dohody medzi Arménskom a Francúzskom,

                           —

                           článok 3 dohody medzi Arménskom a Nemeckom,

                           —

                           článok 3 dohody medzi Arménskom a Gréckom,

                           —

                           článok 4 dohody medzi Arménskom a Talianskom,

                           —

                           článok 3 dohody medzi Arménskom a Luxemburskom,

                           —

                           článok 4 dohody medzi Arménskom a Holandskom,

                           —

                           článok 3 dohody medzi Arménskom a Poľskom,

                           —

                           článok 3 dohody medzi Arménskom a Rumunskom,

                           —

                           článok 3 dohody medzi Arménskom a Švédskom,

                           —

                           článok 4 dohody medzi Arménskom a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 4 dohody medzi Arménskom a Rakúskom,

                           —

                           článok 5 dohody medzi Arménskom a Belgickom,

                           —

                           článok 4 dohody medzi Arménskom a Bulharskom,

                           —

                           článok 5 dohody medzi Arménskom a Cyprom,

                           —

                           článok 4 dohody medzi Arménskom a Českou republikou,

                           —

                           článok 4 dohody medzi Arménskom a Dánskom,

                           —

                           článok 4 dohody medzi Arménskom a Estónskom,

                           —

                           článok 4 dohody medzi Arménskom a Francúzskom,

                           —

                           článok 4 dohody medzi Arménskom a Nemeckom,

                           —

                           článok 4 dohody medzi Arménskom a Gréckom,

                           —

                           článok 5 dohody medzi Arménskom a Talianskom,

                           —

                           článok 4 dohody medzi Arménskom a Luxemburskom,

                           —

                           článok 5 dohody medzi Arménskom a Holandskom,

                           —

                           článok 4 dohody medzi Arménskom a Poľskom,

                           —

                           článok 4 dohody medzi Arménskom a Rumunskom,

                           —

                           článok 4 dohody medzi Arménskom a Švédskom,

                           —

                           článok 5 dohody medzi Arménskom a Spojeným kráľovstvom.

               c)

               Bezpečnosť:

                           —

                           článok 8 dohody medzi Arménskom a Českou republikou,

                           —

                           článok 14 dohody medzi Arménskom a Dánskom,

                           —

                           článok 12 dohody medzi Arménskom a Estónskom,

                           —

                           článok 8 dohody medzi Arménskom a Francúzskom,

                           —

                           článok 12 dohody medzi Arménskom a Nemeckom,

                           —

                           článok 10 dohody medzi Arménskom a Talianskom,

                           —

                           článok 6 dohody medzi Arménskom a Luxemburskom,

                           —

                           článok 14 dohody medzi Arménskom a Švédskom,

                           —

                           článok 9a dohody medzi Arménskom a Spojeným kráľovstvom.

               d)

               Zdaňovanie leteckého paliva:

                           —

                           článok 7 dohody medzi Arménskom a Rakúskom,

                           —

                           článok 10 dohody medzi Arménskom a Belgickom,

                           —

                           článok 7 dohody medzi Arménskom a Bulharskom,

                           —

                           článok 7 dohody medzi Arménskom a Cyprom,

                           —

                           článok 9 dohody medzi Arménskom a Českou republikou,

                           —

                           článok 6 dohody medzi Arménskom a Dánskom,

                           —

                           článok 6 dohody medzi Arménskom a Estónskom,

                           —

                           článok 10 dohody medzi Arménskom a Francúzskom,

                           —

                           článok 6 dohody medzi Arménskom a Nemeckom,

                           —

                           článok 9 dohody medzi Arménskom a Gréckom,

                           —

                           článok 6 dohody medzi Arménskom a Talianskom,

                           —

                           článok 8 dohody medzi Arménskom a Luxemburskom,

                           —

                           článok 10 dohody medzi Arménskom a Holandskom,

                           —

                           článok 6 dohody medzi Arménskom a Poľskom,

                           —

                           článok 9 dohody medzi Arménskom a Rumunskom,

                           —

                           článok 6 dohody medzi Arménskom a Švédskom,

                           —

                           článok 8 dohody medzi Arménskom a Spojeným kráľovstvom.

               e)

               Sadzby za dopravu v rámci Európskeho spoločenstva:

                           —

                           článok 11 dohody medzi Arménskom a Rakúskom,

                           —

                           článok 13 dohody medzi Arménskom a Belgickom,

                           —

                           článok 9 dohody medzi Arménskom a Bulharskom,

                           —

                           článok 14 dohody medzi Arménskom a Cyprom,

                           —

                           článok 13 dohody medzi Arménskom a Českou republikou,

                           —

                           článok 10 dohody medzi Arménskom a Dánskom,

                           —

                           Článok 10 dohody medzi Arménskom a Estónskom,

                           —

                           článok 14 dohody medzi Arménskom a Francúzskom,

                           —

                           článok 10 dohody medzi Arménskom a Nemeckom,

                           —

                           článok 12 dohody medzi Arménskom a Gréckom,

                           —

                           článok 8 dohody medzi Arménskom a Talianskom,

                           —

                           článok 10 dohody medzi Arménskom a Luxemburskom,

                           —

                           článok 6 dohody medzi Arménskom a Holandskom,

                           —

                           článok 10 dohody medzi Arménskom a Poľskom,

                           —

                           článok 8 dohody medzi Arménskom a Rumunskom,

                           —

                           Článok 10 dohody medzi Arménskom a Švédskom,

                           —

                           článok 7 dohody medzi Arménskom a Spojeným kráľovstvom.

         PRÍLOHA III
   Zoznam iných štátov, na ktoré sa odkazuje v článku 2 tejto dohody

               a)

               Islandská republika (podľa Dohody o Európskom hospodárskom priestore),

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: 2014/264/EÚ: Rozhodnutie Rady zo 6. mája 2014 o začatí automatizovanej výmeny údajov o evidencii vozidiel s Maďarskom

text:
               12.5.2014

               SK

               Úradný vestník Európskej únie

               L 137/7

         ROZHODNUTIE RADY
   zo 6. mája 2014
   o začatí automatizovanej výmeny údajov o evidencii vozidiel s Maďarskom

      (2014/264/EÚ)

   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy, sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia.

               (2)

               Článok 25 rozhodnutia 2008/615/SVV je preto uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď, ako bude presvedčený, že spĺňa predpoklady na výmenu údajov v príslušnej kategórii.

               (5)

               Maďarsko vyplnilo dotazník o ochrane údajov a dotazník o údajoch o evidencii vozidiel.

               (6)

               Maďarsko spolu s Holandskom uskutočnili úspešnú skúšobnú prevádzku.

               (7)

               V Maďarsku sa uskutočnila hodnotiaca návšteva a holandsko-litovský hodnotiaci tím o nej vypracoval správu, ktorá sa zaslala príslušnej pracovnej skupine Rady.

               (8)

               Rade sa predložila celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky v súvislosti s údajmi o evidencii vozidiel,

         PRIJALA TOTO ROZHODNUTIE:
   Článok 1
   Maďarsko na účely automatizovaného vyhľadávania údajov o evidencii vozidiel vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 12 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 6. mája 2014

            Za Radu

            predseda

         G. STOURNARAS

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: Rozhodnutie Európskej centrálnej banky zo 7. októbra 1999 o prevencii proti podvodu (ECB/1999/5)

text:
Dôležité právne oznámenie

|

31999D0726

Úradný vestník L 291 , 12/11/1999 S. 0036 - 0038

		Rozhodnutie Európskej centrálnej bankyzo 7. októbra 1999o prevencii proti podvodu(ECB/1999/5)(1999/726/ES)RADA GUVERNÉROV EURÓPSKEJ CENTRÁLNEJ BANKY,so zreteľom na Štatút Európskeho systému centrálnych bánk a Európskej centrálnej banky (ďalej len "štatút") najmä na jeho článok 123;so zreteľom na návrh Výkonnej rady Európskej centrálnej banky (ECB);so zreteľom na stanovisko Výboru zamestnancov ECB;(1) keďže ECB spolu s orgánmi Európskych spoločenstiev a členských štátov kladie veľkú dôležitosť na ochranu finančných záujmov spoločenstva a na úsilie bojovať proti podvodu a iným nezákonným činnostiam, ktoré poškodzujú finančné záujmy spoločenstva;(2) keďže Európska Rada v Kolíne nad Rýnom v júni 1999 považovala za nesmierne žiadúce, aby sa ECB spojila s orgánmi Európskych spoločenstiev v úsilí bojovať proti podvodu v rámci Európskej únie;(3) keďže ECB kladie veľkú dôležitosť na ochranu svojich vlastných finančných záujmov a úsilie na boj proti podvodu a iným nezákonným činnostiam, ktoré poškodzujú jej finančné záujmy;(4) keďže sa musia plne nasadiť všetky dostupné prostriedky na dosiahnutie týchto cieľov, predovšetkým v kontexte vyšetrovacích povinností, ktoré sú prenesené na ECBa inštitúcie Európskych spoločenstiev aj keď sa udržuje súčasne rozdelenie a rovnováha zodpovedností medzi ECB a orgánmi Európskych spoločenstiev;(5) keďže orgány Európskych spoločenstiev a členské štáty prijali opatrenia na boj proti podvodu a iným nezákonným činnostiam, ktoré poškodzujú finančné záujmy spoločenstva, na základe článku 280 Zmluvy o založení Európskeho spoločenstva (ďalej len "Zmluva");(6) keďže nezávislosť ECB je ustanovená Zmluvou a štatútom; pričom v súlade so Zmluvou a štatútom má ECB svoj vlastný rozpočet a svoje vlastné finančné zdroje oddelene od Európskych spoločenstiev;(7) keďže pre uplatnenie prostriedkov dostupných na boj proti podvodu, podľa rozhodnutia 1999/352/ES, ECSC, Euratom [1], Komisia medzi svojimi vlastnými oddeleniami zriadila Európsky úrad proti podvodom (OLAF) so zodpovednosťou za vedenie administratívnych vyšetrovaní na tento účel;(8) keďže boj proti podvodu a iným nezákonným činnostiam, ktoré poškodzujú finančné záujmy ECB, je podstatnou funkciou riaditeľstva pre vnútorný audit a keďže toto riaditeľstvo je zodpovedné za vedenie administratívnych vyšetrovaní v rámci ECB za týmto účelom;(9) keďže boj proti podvodu a iným nezákonným činnostiam v rámci ECB sa chápe ako boj, ktorý pokrýva podobné činnosti definované Európskym parlamentom, Radou Európskej únie a Komisiou Európskych spoločenstiev v prvom pododseku odseku 1 medziinštituciálnej dohody z 25. mája 1999 [2];(10) keďže, aby sa zvýšila a posilnila nezávislosť činností Riaditeľstva vnútorného auditu v boji proti podvodu a iným nezákonným činnostiam, ktoré poškodzujú finančné záujmy ECB, toto riaditeľstvo podáva správu výboru proti podvodom, ktorý tvoria vysokokvalifikované externé osoby, ktoré sú v týchto veciach nezávislé,ROZHODLA TAKTO:Článok 1Výbor ECB proti podvodu1. Výbor proti podvodu sa zriaďuje, aby posilnil nezávislosť Riaditeľstva vnútorného auditu v jeho činnostiach a podával správy, ktoré sa týkajú všetkých otázok súvisiacich s prevenciou a odhaľovaním podvodu a iných nezákonných činností, ktoré poškodzujú finančné záujmy ECB a dodržovania príslušných vnútorných noriem a/alebo etického kódexu ECB. Zloženie a právomoc výboru proti podvodu sú uvedené týmto článkom.2. Výbor proti podvodu je zodpovedný za pravidelné monitorovanie a vykonávanie činností uvedených v odseku 1 v rámci ECB riaditeľstvom pre vnútorný audit.3. Výbor proti podvodu je zložený z troch nezávislých osôb z vonku, ktoré majú vynikajúcu kvalifikáciu týkajúcu sa činností výboru proti podvodu. Menované sú na základe rozhodnutia Rady guvernérov, ktoré je zverejnené v Úradnom vestníku Európskych spoločenstiev.4. Doba určená na zotrvanie členov v úrade výboru proti podvodu je tri roky a obnovuje sa iba raz. Po uplynutí tejto doby zostanú členovia v úrade pokiaľ, podľa okolností, nie sú vymenení.5. Pri vykonávaní svojich povinnosti členovia výboru proti podvodu nevyhľadávajú ani nedostávajú pokyny od rozhodovacích orgánov ECB, inštitúcií, orgánov Európskych spoločenstiev alebo akejkoľvek vládnej alebo inej inštitúcie alebo orgánu.6. Výbor proti podvodu menuje svojho predsedu a prijíma svoj vlastný rokovací poriadok. Svoje rozhodnutia prijíma väčšinou svojich členov.7. Riaditeľ vnútorného auditu posiela každý rok výboru proti podvodu program činností uvedený v odseku 1. Riaditeľ vnútorného auditu pravidelne informuje o týchto činnostiach výbor proti podvodu, najmä o svojich vyšetrovaniach, výsledkoch a činnostiach, ktoré sa v tejto súvislosti podnikli. Výbor proti podvodu môže, kde je to vhodné, dať riaditeľstvu vnútorného auditu pokyny týkajúce sa plnenia týchto činností.V prípade, že vyšetrovanie prebieha viac než šesť mesiacov, riaditeľ vnútorného auditu informuje výbor proti podvodu o dôvodoch, pre ktoré nebolo možné vyšetrovanie ešte ukončiť a tiež o predpokladanom dátume ukončenia. V takom prípade výbor proti podvodu informuje Rada guvernérov.Riaditeľ vnútorného auditu informuje výbor proti podvodu o prípadoch, v ktorých vedenie ECB alebo rozhodovacích orgánov ECB nekoná podľa doporučení ohľadne prevencie a odhaľovania podvodu alebo ohľadne dodržiavania príslušných noriem a/alebo etického kódexu ECB. Riaditeľ vnútorného auditu informuje výbor proti podvodu o prípadoch, v ktorých je potrebné poslať súdnym orgánom členského štátu informácie.8. Výbor proti podvodom predkladá Rade guvernérov, externým auditorom ECB a Európskemu dvoru auditorov najmenej jednu správu ročne o svojich činnostiach. Výbor predkladá správy Rade guvernérov, externým auditorom ECB a Európskemu dvoru auditorov správu Riaditeľstva pre vnútorný audit o výsledkoch vyšetrovaní a krokoch, ktoré sa v tomto ohľade podnikli.9. Výbor proti podvodu je zodpovedný za vzťahy s Dozorným výborom Európskeho úradu proti podvodum (OLAF) uvedenom v článku 11 nariadenia (ES) č. 1073/1999 Európskeho parlamentu a Rady [3]. Tieto vzťahy dodržiavajú zásady ustanovené podľa rozhodnutia ECB.10. Úrad proti podvodu môže informovať príslušný národný súdny orgán, kde dostatočný dôkaz ukazuje, že mohlo dôjsť k porušeniu národného trestného práva.Článok 2Zodpovednosť za podávanie správy o prípadoch podvoduRiaditeľstvo vnútorného auditu je, v súlade s týmto rozhodnutím a postupmi platnými v rámci ECB, zodpovedné za vyšetrovanie a podávanie správ o všetkých prípadoch vzťahujúcich sa k prevencii a odhaľovaniu podvodu a iným nezákonným činnostiam, ktoré poškodzujú finančné záujmy ECB a o dodržiavaní príslušných vnútorných noriem a/alebo etického kódexu ECB.Článok 3NezávislosťAby sa zabezpečilo, že Riaditeľstvo vnútorného auditu je schopné vyšetriť a podať správu o všetkých prípadoch týkajúcich sa účinnej prevencie a odhalenia podvodu a na požadovanej úrovni nezávislosti, riaditeľ vnútorného auditu podáva správu výboru proti podvodu, uvedenom v článku 1 tohto rozhodnutia, o prípadoch podvodu.Článok 4Informácie o vyšetrovaných osobáchKde nastanú z vyšetrovania podvodu možné osobné dôsledky, riaditeľ vnútorného auditu rýchlo informuje príslušné osoby, pokiaľ to nenaruší vyšetrovanie. V každom prípade, závery, v ktorých sa vyskytujú osoby podľa mena by sa nemali uvádzať skôr než príslušným osobám nie je daná príležitosť, aby vyjadrili svoje názory o všetkých skutočnostiach, ktorých sa to týka.Ak sa po vyšetrovaní nemôže urobiť žiadny právny prípad proti osobe, proti ktorej bolo urobené obvinenie, vyšetrovania, ktoré sa tejto osoby týkajú, sa podľa rozhodnutia riaditeľa vnútorného auditu, ktorý písomne informuje príslušnú osobu, uzavrú bez ďalšieho jednania.Článok 5Vykonávanie činnostíČinností uvedené v tomto rozhodnutí sa vykonávajú podľa pravidiel zmlúv, najmä článku 6 Zmluvy o Európskej únií a Protokolu o výsadách a imunitách Európskych spoločenstiev s príslušným ohľadom na pracovné podmienky zamestnancov Európskej centrálnej banky a podmienky krátkodobej zamestnanosti.Zamestnanci ECB majú, a akákoľvek iná osoba môže, informovať výbor proti podvodu alebo Riaditeľstvo vnútorného auditu o akomkoľvek podvode alebo nezákonných činnostiach, ktoré poškodzujú finančné záujmy ECB. Zamestnanci ECB nemusia nespravodlivo znášať, alebo byť diskriminovaný v dôsledku toho, že prispeli k činnostiam výboru proti podvodu alebo Riaditeľstva vnútorného auditu uvedených v tomto rozhodnutí.Článok 6SťažnostiAkýkoľvek zamestnanec ECB môže predložiť Výkonnej rade alebo výboru proti podvodu sťažnosť pokiaľ ide o konanie alebo opomenutie, ktoré má na neho nepriaznivý vplyv a ktorého sa dopustilo Riaditeľstvo pre vnútorný audit ako časť svojich činností uvedených v tomto rozhodnutí.Článok 7UtajenieAkékoľvek informácie získané v priebehu vyšetrovania podvodu, v akejkoľvek forme, podliehajú profesionálnej mlčanlivosti ako je uvedené v článku 38 štatútu. Členovia výboru proti podvodu sú povinní túto profesionálnu mlčanlivosť dodržiavať.Článok 8Uverejnenie a dátum účinnostiToto rozhodnutie sa uverejňuje v Úradnom vestníku Európskych spoločenstiev. Toto rozhodnutie nadobúda účinnosť po jeho uverejnení.Vo Frankfurte nad Mohanom 7. októbra 1999Prezident ECBWillem F. Duisenberg[1] Ú. v. ES L 136, 31.5.1999, s. 20.[2] Ú. v. ES L 136, 31.5.1999, s. 15.[3] Ú. v. ES L 136, 31.5.1999, s. 1.--------------------------------------------------


title: Rozhodnutie Komisie z 28. apríla 2004 o uzavretí Dohody vo forme výmeny listov medzi Európskym spoločenstvom a Spojenými štátmi mexickými o zmenách v prílohe I k Dohode medzi Európskym spoločenstvom a Spojenými štátmi mexickými o vzájomnom uznávaní a ochrane označení liehovín, pri zohľadnení rozšírenia [oznámené pod číslom dokumentu C(2004) 1566]

text:
Dôležité právne oznámenie

|

32004D0483

Úradný vestník L 160 , 30/04/2004 S. 0139 - 0140

		Rozhodnutie Komisiez 28. apríla 2004o uzavretí Dohody vo forme výmeny listov medzi Európskym spoločenstvom a Spojenými štátmi mexickými o zmenách v prílohe I k Dohode medzi Európskym spoločenstvom a Spojenými štátmi mexickými o vzájomnom uznávaní a ochrane označení liehovín, pri zohľadnení rozšírenia[oznámené pod číslom dokumentu C(2004) 1566](2004/483/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na rozhodnutie Rady 97/361/ES z 27. mája 1997 o uzavretí dohody medzi Európskym spoločenstvom a Spojenými štátmi mexickými o vzájomnom uznávaní a ochrane označení alkoholických nápojov [1], a najmä na jeho článok 4,keďže:(1) pri zohľadnení rozšírenia, je potrebné zmeniť prílohu I k Dohode medzi Európskym spoločenstvom a Spojenými štátmi mexickými o vzájomnom uznávaní a ochrane označení alkoholických nápojov, aby sa ochránili nové liehovinové termíny nových členských štátov s účinnosťou od 1. mája 2004;(2) preto Spoločenstvo a Spojené štáty mexické uzavreli, v súlade s článkom 18 horeuvedenej zmluvy, dohodu vo forme výmeny listov, ktorou sa mení jej príloha I. Túto výmenu listov je preto potrebné schváliť;(3) opatrenia ustanovené v tomto rozhodnutí sú v súlade so stanoviskom Výkonného výboru pre liehoviny,ROZHODLA TAKTO:Článok 1Dohoda vo forme výmeny listov medzi Európskym spoločenstvom a Spojenými štátmi mexickými, ktorou sa mení a dopĺňa príloha I k Dohode medzi Európskym spoločenstvom a Spojenými štátmi mexickými o vzájomnom uznávaní a ochrane označení alkoholických nápojov sa týmto schvaľuje v mene Spoločenstva.Text dohody je priložený k tomuto rozhodnutiu.Článok 2Komisár pre poľnohospodárstvo sa týmto splnomocňuje k podpísaniu výmeny listov, aby tak zaviazal Spoločenstvo.V Bruseli 28. apríla 2004Za KomisiuFranz Fischlerčlen Komisie[1] Ú. v. ES L 152, 11.6.1997, s. 15.--------------------------------------------------


title: 2010/184/CFSP: Rozhodnutie Politického a bezpečnostného výboru ATALANTA/1/2010 z  5. marca 2010 , ktorým sa mení a dopĺňa rozhodnutie Politického a bezpečnostného výboru Atalanta/2/2009 o prijatí príspevkov tretích štátov na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a rozhodnutie Politického a bezpečnostného výboru Atalanta/3/2009 o zriadení Výboru prispievateľov na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               30.3.2010

               SK

               Úradný vestník Európskej únie

               L 83/20

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/1/2010
   z 5. marca 2010,
   ktorým sa mení a dopĺňa rozhodnutie Politického a bezpečnostného výboru Atalanta/2/2009 o prijatí príspevkov tretích štátov na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a rozhodnutie Politického a bezpečnostného výboru Atalanta/3/2009 o zriadení Výboru prispievateľov na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2010/184/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí pododsek,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 10,
   so zreteľom na rozhodnutie Politického a bezpečnostného výboru Atalanta/2/2009 (2) a na rozhodnutie Politického a bezpečnostného výboru Atalanta/3/2009 (3) a na dodatok k nemu (4),
   keďže:

               (1)

               Veliteľ operácie EÚ usporiadal 16. decembra 2008 konferenciu o vytvorení ozbrojených síl.

               (2)

               Na základe ponuky Ukrajiny prispieť na operáciu Atalanta, odporúčania veliteľa operácie EÚ a konzultácie Vojenského výboru Európskej únie by sa tento príspevok mal prijať.

               (3)

               V súlade s článkom 5 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a postupov Európskej únie, ktoré majú dopady na obranu,

         PRIJAL TOTO ROZHODNUTIE:
   Článok 1
   Článok 1 rozhodnutia Politického a bezpečnostného výboru Atalanta/2/2009 sa nahrádza takto:

      „Článok 1
      Príspevky tretích štátov
      V nadväznosti na konferencie o vytvorení ozbrojených síl a doplnení stavov sa prijímajú príspevky Nórska, Chorvátska, Čiernej Hory a Ukrajiny na vojenskú operáciu EÚ na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).“

   Článok 2
   Príloha k rozhodnutiu Politického a bezpečnostného výboru Atalanta/3/2009 sa nahrádza textom uvedeným v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 5. marca 2010

            Za Politický a bezpečnostný výbor

            predseda

         C. FERNÁNDEZ-ARIAS

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 109, 30.4.2009, s. 52.

      (3)  Ú. v. EÚ L 112, 6.5.2009, s. 9.

      (4)  Ú. v. EÚ L 119, 14.5.2009, s. 40.

      PRÍLOHA

            „PRÍLOHA

               ZOZNAM TRETÍCH ŠTÁTOV UVEDENÝCH V ČLÁNKU 2 ODS. 1

                        —

                        Nórsko,

                        —

                        Chorvátsko,

                        —

                        Čierna Hora,

                        —

                        Ukrajina.“


title: 2012/305/EÚ: Rozhodnutie Rady zo 7. júna 2012 o uzatvorení Dohody medzi Európskou úniou a Islandskou republikou a Nórskym kráľovstvom o uplatňovaní určitých ustanovení Dohovoru z  29. mája 2000 o vzájomnej pomoci v trestných veciach medzi členskými štátmi Európskej únie a jeho protokolu z roku 2001

text:
               14.6.2012

               SK

               Úradný vestník Európskej únie

               L 153/1

         ROZHODNUTIE RADY
   zo 7. júna 2012
   o uzatvorení Dohody medzi Európskou úniou a Islandskou republikou a Nórskym kráľovstvom o uplatňovaní určitých ustanovení Dohovoru z 29. mája 2000 o vzájomnej pomoci v trestných veciach medzi členskými štátmi Európskej únie a jeho protokolu z roku 2001
   (2012/305/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 82 ods. 1 písm. d) v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada 19. decembra 2002 poverila predsedníctvo, aby za pomoci Komisie začalo rokovania s Islandom a Nórskom o uplatňovaní určitých ustanovení Dohovoru z 29. mája 2000 o vzájomnej pomoci v trestných veciach medzi členskými štátmi Európskej únie a jeho protokolu z roku 2001 (ďalej len „dohovor“).

               (2)

               V súlade s rozhodnutím 2004/79/ES (1) bola Dohoda medzi Európskou úniou a Islandskou republikou a Nórskym kráľovstvom o uplatňovaní určitých ustanovení dohovoru (ďalej len „dohoda“) podpísaná 19. decembra 2003 s výhradou jej uzavretia.

               (3)

               Dohoda ešte nebola uzatvorená. Na základe nadobudnutia platnosti Lisabonskej zmluvy 1. decembra 2009 sa postupy, ktoré má Únia dodržiavať na účely uzatvorenia tejto dohody, spravujú článkom 218 Zmluvy o fungovaní Európskej únie.

               (4)

               Táto dohoda by sa mala schváliť.

               (5)

               [V súlade s článkom 3 Protokolu o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, tieto členské štáty oznámili svoju vôľu zúčastniť sa na prijímaní a uplatňovaní tohto rozhodnutia.]

               (6)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijímaní tohto rozhodnutia a nie je ním viazané, ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Islandskou republikou a Nórskym kráľovstvom o uplatňovaní určitých ustanovení Dohovoru z 29. mája 2000 o vzájomnej pomoci v trestných veciach medzi členskými štátmi Európskej únie a jeho protokolu z roku 2001 (2) (ďalej len „dohoda“).
   Článok 2
   Týmto sa predseda Rady poveruje určiť osobu y) splnomocnenú é) urobiť v mene Únie oznámenie ustanovené v článku 6 ods. 1 dohody s cieľom zaviazať Úniu (3).
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 7. júna 2012

            Za Radu

            predseda

         M. BØDSKOV

      (1)  Ú. v. EÚ L 26, 29.1.2004, s. 1.

      (2)  Ú. v. EÚ L 26, 29.1.2004, s. 3.

      (3)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2008/87/ES: Rozhodnutie Rady z  30. októbra 2007 o podpísaní a predbežnom vykonávaní Dohody medzi Európskym spoločenstvom a Spojenými arabskými emirátmi o určitých aspektoch leteckých dopravných služieb

text:
               1.2.2008

               SK

               Úradný vestník Európskej únie

               L 28/20

         ROZHODNUTIE RADY
   z 30. októbra 2007
   o podpísaní a predbežnom vykonávaní Dohody medzi Európskym spoločenstvom a Spojenými arabskými emirátmi o určitých aspektoch leteckých dopravných služieb
   (2008/87/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu na začatie rokovaní s tretími krajinami o nahradení určitých ustanovení v existujúcich dvojstranných dohodách dohodou so Spoločenstvom.

               (2)

               Komisia v mene Spoločenstva dojednala so Spojenými arabskými emirátmi dohodu o určitých aspektoch leteckých dopravných služieb v súlade s mechanizmami a smernicami uvedenými v prílohe k rozhodnutiu Rady, ktorým sa Komisia poveruje začať rokovania s tretími krajinami o nahradení určitých ustanovení v existujúcich dvojstranných dohodách dohodou so Spoločenstvom.

               (3)

               Dohoda by sa mala podpísať a predbežne vykonávať s výhradou jej uzatvorenia k neskoršiemu dátumu,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Spojenými arabskými emirátmi o určitých aspektoch leteckých dopravných služieb s výhradou uzatvorenia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať v mene Spoločenstva dohodu s výhradou jej uzatvorenia.
   Článok 3
   Kým dohoda nenadobudne platnosť, bude sa predbežne vykonávať od prvého dňa prvého mesiaca nasledujúceho po dni, keď si zmluvné strany navzájom oznámia ukončenie postupov potrebných na tento účel.
   Článok 4
   Týmto sa predseda Rady poveruje vykonať oznámenie podľa článku 9 ods. 2 dohody.

      V Luxemburgu 30. októbra 2007

            Za Radu

            predseda

         F. NUNES CORREIA

    ---documentbreak---

               1.2.2008

               SK

               Úradný vestník Európskej únie

               L 28/21

         DOHODA
   medzi Európskym spoločenstvom a Spojenými arabskými emirátmi o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   SPOJENÉ ARABSKÉ EMIRÁTY
   na strane druhej
   (ďalej len „zmluvné strany“),
   BERÚC NA VEDOMIE, že Európsky súdny dvor zistil, že určité ustanovenia dvojstranných dohôd uzavretých viacerými členskými štátmi s tretími krajinami nie sú v súlade s právom Európskeho spoločenstva,
   BERÚC NA VEDOMIE, že medzi niekoľkými členskými štátmi Európskeho spoločenstva a Spojenými arabskými emirátmi sa uzavrelo niekoľko dvojstranných dohôd o leteckých dopravných službách, ktoré obsahujú podobné ustanovenia, a že členské štáty sú povinné podniknúť všetky príslušné kroky s cieľom vylúčiť nezrovnalosti medzi takýmito dohodami a Zmluvou o založení Európskeho spoločenstva,
   BERÚC NA VEDOMIE, že Európske spoločenstvo má výhradnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami,
   BERÚC NA VEDOMIE, že podľa práva Európskeho spoločenstva majú leteckí dopravcovia Spoločenstva so sídlom v niektorom členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú príslušníkom týchto tretích krajín získať vlastnícky podiel v spoločnostiach leteckých dopravcov, ktoré majú licenciu v súlade s právom Európskeho spoločenstva,
   UZNÁVAJÚC, že zosúladenie práva Európskeho spoločenstva s ustanoveniami dvojstranných dohôd o leteckých dopravných službách medzi členskými štátmi Európskeho spoločenstva a Spojenými arabskými emirátmi zachová kontinuitu a rozvoj leteckých dopravných služieb medzi Európskym spoločenstvom a Spojenými arabskými emirátmi,
   POZNAMENÁVAJÚC, že podľa práva Európskeho spoločenstva leteckí dopravcovia v zásade nesmú uzatvárať dohody, ktoré môžu ovplyvniť obchod medzi členskými štátmi Európskeho spoločenstva a ktorých cieľom alebo účelom je zabrániť, obmedziť alebo narušiť hospodársku súťaž,
   UZNÁVAJÚC, že ustanovenia dvojstranných dohôd o leteckých dopravných službách uzavretých medzi členskými štátmi Európskeho spoločenstva a Spojenými arabskými emirátmi, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, alebo ii) posilňujú účinky každej takejto dohody, rozhodnutia alebo zosúladeného postupu, alebo iii) delegujú na leteckých dopravcov alebo iné súkromné hospodárske subjekty zodpovednosť za prijatie opatrení, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, môžu narúšať pravidlá hospodárskej súťaže platné pre spoločnosti,
   BERÚC NA VEDOMIE, že cieľom Európskeho spoločenstva nie je v rámci tejto dohody zvýšiť celkový objem leteckej premávky medzi Európskym spoločenstvom a Spojenými arabskými emirátmi, ovplyvniť rovnováhu medzi leteckými dopravcami Spoločenstva a leteckými dopravcami Spojených arabských emirátov ani podriadiť výklad ustanovení existujúcich dvojstranných dohôd o leteckých dopravných službách týkajúcich sa dopravných práv ustanoveniam tejto dohody,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva, „zmluvná strana“ je zmluvná strana tejto dohody a „strana“ je strana príslušnej dvojstrannej dohody o leteckých dopravných službách.
   2.   Odkazy v dohodách uvedených v prílohe I na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy v dohodách uvedených v prílohe I na leteckých dopravcov alebo letecké dopravné spoločnosti členského štátu, ktorý je stranou takejto dohody, sa považujú za odkazy na leteckých dopravcov alebo letecké dopravné spoločnosti určené týmto členským štátom.
   Článok 2
   Určenie
   1.   Ustanoveniami v odsekoch 2 a 3 tohto článku sa nahrádzajú zodpovedajúce ustanovenia v článkoch uvedených v prílohe II písm. a) a b), pokiaľ ide o určenie leteckého dopravcu príslušnou stranou, jeho oprávnenia a povolenia udelené druhou stranou a zamietnutie, zrušenie, pozastavenie alebo obmedzenie oprávnení alebo povolení leteckého dopravcu.
   2.   Po obdržaní takéhoto určenia a po prijatí žiadostí určeného leteckého dopravcu (určených leteckých dopravcov) vo forme a spôsobom, ktoré sú predpísané pre prevádzkové oprávnenia a technické povolenia, každá strana udelí príslušné oprávnenia a povolenia s minimálnym procedurálnym časovým oneskorením za predpokladu, že:

               a)

               v prípade leteckého dopravcu, ktorého určil členský štát:

                           i)

                           letecký dopravca je usadený na území určujúceho členského štátu podľa Zmluvy o založení Európskeho spoločenstva a vlastní platnú licenciu na vykonávanie leteckej dopravy udelenú členským štátom v súlade s právom Európskeho spoločenstva a

                           ii)

                           členský štát zodpovedný za vydanie osvedčenia leteckého prevádzkovateľa pre leteckého dopravcu vykonáva a udržiava účinnú regulačnú kontrolu tohto leteckého dopravcu a v určení leteckého dopravcu je zreteľne uvedený príslušný letecký orgán a

                           iii)

                           letecký dopravca má hlavné miesto podnikania na území členského štátu, ktorý mu udelil platnú licenciu na vykonávanie leteckej dopravy, a

                           iv)

                           leteckého dopravcu priamo alebo prostredníctvom väčšinového vlastníckeho podielu vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov;

               b)

               v prípade leteckého dopravcu, ktorého určili Spojené arabské emiráty:

                           i)

                           letecký dopravca má sídlo na území Spojených arabských emirátov a vlastní licenciu v súlade s platným právom Spojených arabských emirátov a

                           ii)

                           Spojené arabské emiráty vykonávajú a udržiavajú účinnú regulačnú kontrolu leteckého dopravcu.

         3.   Každá strana môže zamietnuť, zrušiť, pozastaviť alebo obmedziť prevádzkové oprávnenia alebo technické povolenia leteckého dopravcu, ktorého určila druhá strana, ak:

               a)

               v prípade leteckého dopravcu, ktorého určil členský štát:

                           i)

                           letecký dopravca nie je usadený na území určujúceho členského štátu podľa Zmluvy o založení Európskeho spoločenstva alebo nevlastní platnú licenciu na vykonávanie leteckej dopravy udelenú členským štátom v súlade s právom Európskeho spoločenstva, alebo

                           ii)

                           členský štát zodpovedný za vydanie osvedčenia leteckého prevádzkovateľa pre leteckého dopravcu nevykonáva ani neudržiava účinnú regulačnú kontrolu tohto leteckého dopravcu alebo príslušný letecký orgán nie je zreteľne uvedený v určení leteckého dopravcu, alebo

                           iii)

                           letecký dopravca nemá hlavné miesto podnikania na území členského štátu, ktorý mu udelil licenciu na vykonávanie leteckej dopravy, alebo

                           iv)

                           leteckého dopravcu priamo alebo prostredníctvom väčšinového vlastníckeho podielu nevlastnia ani účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov, alebo

                           v)

                           letecký dopravca vlastní osvedčenie leteckého prevádzkovateľa vydané iným členským štátom a je možné preukázať, že vykonávaním dopravných práv podľa tejto dohody na trase, ktorá zahŕňa miesto v tomto inom členskom štáte, vrátane prevádzkovania letových služieb, ktoré sa uvádzajú na trh ako priame lety s medzipristátím alebo inak predstavujú takéto letové služby, by letecký dopravca v skutočnosti obchádzal obmedzenia týkajúce sa dopravných práv prijaté v dvojstrannej dohode o leteckých dopravných službách medzi Spojenými arabskými emirátmi a príslušným členským štátom, alebo

                           vi)

                           letecký dopravca vlastní osvedčenie leteckého prevádzkovateľa, ktoré vydal členský štát, a neexistuje dvojstranná dohoda medzi Spojenými arabskými emirátmi a príslušným členským štátom o leteckých dopravných službách a je možné preukázať, že dopravné práva potrebné na vykonávanie navrhnutej prevádzky nie sú recipročne dostupné leteckému dopravcovi (leteckým dopravcom), ktorého (ktorých) určili Spojené arabské emiráty;

               b)

               v prípade leteckého dopravcu, ktorého určili Spojené arabské emiráty:

                           i)

                           letecký dopravca nemá sídlo na území Spojených arabských emirátov ani nemá licenciu v súlade s platným právom Spojených arabských emirátov, alebo

                           ii)

                           Spojené arabské emiráty nevykonávajú ani neudržiavajú účinnú regulačnú kontrolu leteckého dopravcu, alebo

                           iii)

                           leteckého dopravcu väčšinovo vlastnia a kontrolujú štátni príslušníci iného štátu ako Spojených arabských emirátov a je možné preukázať, že vykonávaním dopravných práv podľa tejto dohody na trase, ktorá zahŕňa miesto v tomto inom štáte, vrátane prevádzkovania letových služieb, ktoré sa uvádzajú na trh ako priame lety s medzipristátím alebo inak predstavujú takéto letové služby, by letecký dopravca v skutočnosti obchádzal obmedzenia týkajúce sa dopravných práv prijaté v dvojstrannej dohode o leteckých dopravných službách medzi členským štátom a týmto iným štátom, alebo

                           iv)

                           leteckého dopravcu väčšinovo vlastnia a kontrolujú štátni príslušníci iného štátu ako Spojených arabských emirátov a neexistuje dvojstranná dohoda medzi členským štátom a týmto iným štátom o leteckých dopravných službách a je možné preukázať, že dopravné práva potrebné na vykonávanie navrhnutej prevádzky nie sú recipročne dostupné leteckému dopravcovi (leteckým dopravcom), ktorého (ktorých) určil príslušný členský štát.

         Spojené arabské emiráty nebudú pri výkone svojho práva v zmysle tohto odseku a bez toho, aby boli dotknuté ich práva podľa odseku 3 písm. a) bodu v) a vi) tohto článku, robiť rozdiely medzi leteckými dopravcami Spoločenstva z dôvodu štátnej príslušnosti.
   Článok 3
   Bezpečnosť
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. c).
   2.   Ak členský štát určil leteckého dopravcu, ktorého regulačnú kontrolu vykonáva a udržiava iný členský štát, uplatňujú sa práva Spojených arabských emirátov vyplývajúce z bezpečnostných ustanovení dohody medzi tým členským štátom, ktorý určil leteckého dopravcu, a Spojenými arabskými emirátmi rovnako v prípadoch prijatia, vykonávania a dodržiavania bezpečnostných noriem týmto iným členským štátom, pokiaľ ide o prevádzkové oprávnenie tohto leteckého dopravcu.
   Článok 4
   Zdaňovanie leteckých pohonných hmôt
   1.   Ustanovenia v odseku 2 tohto článku dopĺňajú príslušné ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu uvaliť na nediskriminačnom základe dane, odvody, clá alebo iné poplatky na pohonné hmoty dodávané na jeho územie na použitie v lietadle určeného leteckého dopravcu Spojených arabských emirátov, ktorý poskytuje služby medzi miestom na území členského štátu a iným miestom na území tohto členského štátu, alebo na území iného členského štátu. V takom prípade by mali Spojené arabské emiráty obdobné právo recipročne a bez diskriminácie uvaliť obdobné dane, odvody, clá alebo iné poplatky na pohonné hmoty dodávané na ich územie.
   Článok 5
   Tarify za prepravu v rámci Európskeho spoločenstva
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. e).
   2.   Tarify účtované leteckým dopravcom (leteckými dopravcami), ktorého (ktorých) určili Spojené arabské emiráty podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu uskutočnenú výhradne v rámci Európskeho spoločenstva, podliehajú právu Európskeho spoločenstva.
   3.   Bez ohľadu na ustanovenia odseku 2 sa leteckému dopravcovi (leteckým dopravcom), ktorého (ktorých) určili Spojené arabské emiráty, povoľuje prispôsobiť sa súčasným cenám, ktoré si účtujú iné letecké spoločnosti za prepravu uskutočnenú výhradne v rámci Európskeho spoločenstva.
   Článok 6
   Zlučiteľnosť s pravidlami hospodárskej súťaže
   1.   Bez ohľadu na akékoľvek iné ustanovenie, ktoré je s týmto v rozpore, sa žiadnym ustanovením dohôd uvedených v prílohe I nesmie i) uprednostňovať prijatie dohôd medzi spoločnosťami, prijatie rozhodnutí zo strany združení spoločností alebo zosúladenie postupov, ktoré zabraňujú hospodárskej súťaži alebo ju narúšajú, ii) posilňovať účinky takejto dohody, rozhodnutia alebo zosúladené postupy ani iii) delegovať zodpovednosť za prijatie opatrení, ktoré zabraňujú hospodárskej súťaži, narúšajú ju alebo ju obmedzujú, na súkromné hospodárske subjekty.
   2.   Ustanovenia obsiahnuté v dohodách uvedených v prílohe I, ktoré nie sú zlučiteľné s odsekom 1 tohto článku, sa neuplatňujú.
   Článok 7
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 8
   Revízia alebo zmena a doplnenie
   Zmluvné strany môžu túto dohodu po vzájomnom súhlase kedykoľvek revidovať alebo zmeniť a dopĺňať.
   Článok 9
   Nadobudnutie platnosti a predbežné vykonávanie
   1.   Táto dohoda nadobudne platnosť po tom, ako si zmluvné strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, boli ukončené.
   2.   Bez ohľadu na odsek 1 sa zmluvné strany dohodli na predbežnom vykonávaní tejto dohody od prvého dňa mesiaca nasledujúceho po dni, kedy si zmluvné strany navzájom oznámia ukončenie postupov potrebných na tento účel.
   3.   Dohody a iné dojednania medzi členskými štátmi a Spojenými arabskými emirátmi, ktoré ku dňu podpisu tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania po nadobudnutí ich platnosti alebo začatí ich predbežného vykonávania.
   Článok 10
   Ukončenie platnosti
   1.   V prípade ukončenia platnosti niektorej dohody uvedenej v prílohe I sa zároveň ukončí platnosť všetkých ustanovení tejto dohody, ktoré sa vzťahujú na danú dohodu uvedenú v prílohe I.
   2.   V prípade ukončenia platnosti všetkých dohôd uvedených v prílohe I sa zároveň ukončí platnosť tejto dohody.

      NA DÔKAZ TOHO podpísaní splnomocnení zástupcovia, riadne poverení na tento účel, túto dohodu podpísali.
      V Bruseli dňa tridsiateho novembra dvetisícsedem v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, talianskom, slovenskom, slovinskom, španielskom, švédskom a arabskom jazyku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Обединените арабски емирства
         Por los Emiratos Árabes Unidos
         Za Spojené arabeské emiráty
         For De Forenede Arabiske Emirater
         Für die Vereinigten Arabischen Emirate
         Araabia Ühendemiraatide nimel
         Για τα Ενωμένα Αραβικά Εμιράτα
         For the United Arab Emirates
         Pour les Émirats arabes unis
         Per gli Emirati arabi uniti
         Apvienoto Arābu Emirātu vārdā
         Jungtinių Arabų Emyratų vardu
         Az Egyesült Arab Emirségek részéről
         Għall-Emirati Gharab Maghquda
         Voor de Verenigde Arabische Emiraten
         W imieniu Zjednoczonych Emiratów Arabskieh
         Pelos Emirados Árabes Unidos
         Pentru Emiratele Arabe Unite
         Za Spojené arabské emiráty
         Za Združene arabske emirate
         Yhdistyneiden Arabiemiirikuntien puolesta
         För Förenade Arabemiraten

   PRÍLOHA I
   ZOZNAM DOHÔD UVEDENÝCH V ČLÁNKU 1 TEJTO DOHODY

               a)

               Dohody medzi Spojenými arabskými emirátmi a členskými štátmi Európskeho spoločenstva o leteckých dopravných službách, ktoré boli uzavreté, podpísané a/alebo sa predbežne vykonávajú ku dňu podpisu tejto dohody

                           —

                           Dohoda medzi vládou Bulharskej ľudovej republiky a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami podpísaná 29. novembra 1989 v Sofii, ďalej v prílohe II len „dohoda medzi Spojenými arabskými emirátmi a Bulharskom“;
                           je potrebné ju vykladať spolu s memorandom o porozumení podpísaným 3. februára 1988 v Abú Zabí.

                           —

                           Dohoda o leteckej doprave medzi rakúskou spolkovou vládou a vládou Spojených arabských emirátov podpísaná 23. mája 1990 v Abú Zabí, ďalej v prílohe II len „dohoda medzi Spojenými arabskými emirátmi a Rakúskom z roku 1990“;
                           je potrebné ju vykladať spolu s dôverným memorandom o porozumení podpísaným 14. októbra 1987 vo Viedni.

                           —

                           Dohoda o leteckých dopravných službách medzi vládou Spojených arabských emirátov a rakúskou spolkovou vládou parafovaná 10. marca 2004 v Abú Zabí, ďalej v prílohe II len „dohoda medzi Spojenými arabskými emirátmi a Rakúskom z roku 2004“;
                           je potrebné ju vykladať spolu s odsúhlasenou zápisnicou spísanou 10. marca 2004 v Abú Zabí;
                           pozmenená memorandom o porozumení podpísaným 31. marca 2005 vo Viedni;
                           naposledy pozmenená výmenou listov z 10. decembra 2006.

                           —

                           Dohoda medzi vládou Belgického kráľovstva a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami podpísaná 5. marca 1990 v Abú Zabí, ďalej v prílohe II len „dohoda medzi Spojenými arabskými emirátmi a Belgickom“;
                           je potrebné ju vykladať spolu s dôverným memorandom o porozumení podpísaným 8. júla 1986 v Bruseli;
                           naposledy pozmenená výmenou listov z 30. januára 2001 a 20. februára 2001.

                           —

                           Dohoda medzi vládou Cyperskej republiky a vládou Spojených arabských emirátov o leteckých dopravných službách, podpísaná 7. decembra 1999 v Abú Zabí, ďalej v prílohe II len „dohoda medzi Spojenými arabskými emirátmi a Cyprom“;
                           je potrebné ju vykladať spolu s odsúhlasenou zápisnicou spísanou 7. decembra 1999 v Abú Zabí;
                           doplnená memorandom o porozumení podpísaným 23. februára 2001 v Nikózii;
                           pozmenená memorandom o porozumení podpísaným 16. októbra 2002 v Dubaji.

                           —

                           Dohoda medzi vládou Českej republiky a vládou Spojených arabských emirátov o leteckej doprave podpísaná 15. decembra 2002 v Abú Zabí, ďalej v prílohe II len „dohoda medzi Spojenými arabskými emirátmi a Českou republikou“;
                           je potrebné ju vykladať spolu s odsúhlasenou zápisnicou spísanou 24. novembra 1999 v Prahe.

                           —

                           Dohoda medzi vládou Dánskeho kráľovstva a vládou Spojených arabských emirátov o leteckých dopravných službách parafovaná 24. februára 1999 v Abú Zabí, ďalej v prílohe II len „parafovaná dohoda medzi Spojenými arabskými emirátmi a Dánskom“;
                           je potrebné ju vykladať spolu s memorandom o porozumení parafovaným 24. februára 1999 v Abú Zabí.

                           —

                           Dohoda medzi vládou Fínskej republiky a vládou Spojených arabských emirátov o leteckých dopravných službách parafovaná 6. apríla 2004 v Helsinkách, ďalej v prílohe II len „dohoda medzi Spojenými arabskými emirátmi a Fínskom“;
                           je potrebné ju vykladať spolu s odsúhlasenou zápisnicou spísanou 6. apríla 2004 v Helsinkách;
                           je potrebné ju vykladať spolu s dôverným memorandom o porozumení podpísaným 6. apríla 2004 v Helsinkách.

                           —

                           Dohoda medzi vládou Francúzskej republiky a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami podpísaná 9. septembra 1991 v Paríži, ďalej v prílohe II len „dohoda medzi Spojenými arabskými emirátmi a Francúzskom“;
                           je potrebné ju vykladať spolu s dôverným memorandom o porozumení podpísaným 30. októbra 1986 v Paríži,
                           pozmenená memorandom o porozumení podpísaným 7. októbra 1997 v Paríži,
                           doplnená memorandom o porozumení podpísaným 19. septembra 2001 v Abú Zabí,
                           pozmenená memorandom o porozumení podpísaným 16. septembra 2004 v Paríži,
                           naposledy pozmenená memorandom o porozumení podpísaným 13. decembra 2006 v Abú Zabí.

                           —

                           Dohoda medzi Spolkovou republikou Nemecko a Spojenými arabskými emirátmi o leteckej doprave podpísaná 2. marca 1994 v Abú Zabí, ďalej v prílohe II len „dohoda medzi Spojenými arabskými emirátmi a Nemeckom“;
                           doplnená protokolom podpísaným 15. júna 1998 v Abú Zabí;
                           je potrebné ju vykladať spolu s odsúhlasenou zápisnicou spísanou 15. júna 2000 v Bonne.

                           —

                           Dohoda medzi vládou Helénskej republiky a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami podpísaná 16. decembra 1991 v Abú Zabí, ďalej v prílohe II len „dohoda medzi Spojenými arabskými emirátmi a Gréckom“,
                           je potrebné ju vykladať spolu s dôverným memorandom o porozumení podpísaným 6. marca 1987 v Aténach;
                           pozmenená memorandom o porozumení podpísaným 11. februára 1998 v Aténach;
                           je potrebné ju vykladať spolu s memorandom o porozumení podpísaným v 27. apríla 2004 v Aténach.

                           —

                           Dohoda medzi vládou Írska a vládou Spojených arabských emirátov o leteckej doprave podpísaná 28. júna 1995 v Dubline, ďalej v prílohe II len „dohoda medzi Spojenými arabskými emirátmi a Írskom“;
                           je potrebné ju vykladať spolu s dôverným memorandom o porozumení podpísaným 28. júna 1995 v Dubline.

                           —

                           Dohoda medzi vládou Talianskej republiky a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami parafovaná 3. apríla 1991 v Abú Zabí, ďalej v prílohe II len „dohoda medzi Spojenými arabskými emirátmi a Talianskom“;
                           je potrebné ju vykladať spolu s memorandom podpísaným 21. februára 1989 v Ríme;
                           pozmenená memorandom podpísaným 10. septembra 1991 v Ríme;
                           pozmenená memorandom o porozumení podpísaným 8. novembra 1999 v Ríme;
                           pozmenená memorandom o porozumení podpísaným 4. júna 2003 v Ríme;
                           pozmenená memorandom o porozumení podpísaným 30. marca 2004 v Dubaji;
                           pozmenená memorandom o porozumení podpísaným 13. decembra 2005 v Ríme;
                           pozmenená výmenou listov z 9. januára 2007 a 8. februára 2007;
                           naposledy pozmenená výmenou listov z 26. septembra 2007 a 27. septembra 2007.

                           —

                           Dohoda medzi vládou Lotyšskej republiky a vládou Spojených arabských emirátov parafovaná 13. septembra 2005 v Rige, ďalej v prílohe II len „dohoda medzi Spojenými arabskými emirátmi a Lotyšskom“;
                           je potrebné ju vykladať spolu s memorandom o porozumení podpísaným 13. septembra 2005 v Rige.

                           —

                           Dohoda medzi vládou Luxemburského veľkovojvodstva a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami parafovaná 28. novembra 1986 v Luxemburgu, ďalej v prílohe II len „dohoda medzi Spojenými arabskými emirátmi a Luxemburskom“;
                           je potrebné ju vykladať spolu s memorandom o porozumení podpísaným 28. novembra 1986 v Luxemburgu.

                           —

                           Dohoda medzi vládou Malty a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami parafovaná 26. novembra 1991 v Abú Zabí a podpísaná 10. novembra 1994 vo Vallette, ďalej v prílohe II len „dohoda medzi Spojenými arabskými emirátmi a Maltou“;
                           je potrebné ju vykladať spolu s dôverným memorandom o porozumení podpísaným 26. novembra 1991 v Abú Zabí;
                           pozmenená memorandom o porozumení podpísaným 24. septembra 2003 na Malte.

                           —

                           Dohoda medzi Holandským kráľovstvom a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami podpísaná 31. júla 1990 v Abú Zabí, ďalej v prílohe II len „dohoda medzi Spojenými arabskými emirátmi a Holandskom“;
                           je potrebné ju vykladať spolu s dohodnutou zápisnicou a dôverným memorandom o porozumení z 30. júla 1986 v Haagu;
                           pozmenená dôverným memorandom o porozumení podpísaným 10. apríla 2000 v Abú Zabí.

                           —

                           Dohoda medzi vládou Poľskej republiky a vládou Spojených arabských emirátov na účely zriadenia leteckých dopravných služieb medzi ich príslušnými územiami a za ich hranicami podpísaná 20. novembra 1994 v Abú Zabí, ďalej v prílohe II len „dohoda medzi Spojenými arabskými emirátmi a Poľskom“;
                           je potrebné ju vykladať spolu s dôverným memorandom o porozumení podpísaným 19. mája 1992 vo Varšave;
                           pozmenená dodatkom k dôvernému memorandu o porozumení zo 4. septembra 2001.

                           —

                           Dohoda medzi Portugalskou republikou a Spojenými arabskými emirátmi o leteckých dopravných službách parafovaná 18. mája 2005 v Lisabone, ďalej v prílohe II len „dohoda medzi Spojenými arabskými emirátmi a Portugalskom“;
                           je potrebné ju vykladať spolu s memorandom o porozumení podpísaným 18. mája 2005 v Lisabone.

                           —

                           Dohoda medzi Slovinskou republikou a Spojenými arabskými emirátmi o leteckých dopravných službách parafovaná 16. septembra 2005 v Ľubľane, ďalej v prílohe II len „dohoda medzi Spojenými arabskými emirátmi a Slovinskom“;
                           je potrebné ju vykladať spolu s memorandom o porozumení podpísaným 16. septembra 2005 v Ľubľane.

                           —

                           Dohoda medzi Španielskym kráľovstvom a Spojenými arabskými emirátmi o leteckej doprave parafovaná 17. októbra 2001 v Madride, ďalej v prílohe II len „dohoda medzi Spojenými arabskými emirátmi a Španielskom“;
                           je potrebné ju vykladať spolu s memorandom o porozumení podpísaným 17. októbra 2001 v Madride.

                           —

                           Dohoda medzi vládou Švédskeho kráľovstva a vládou Spojených arabských emirátov o leteckých dopravných službách parafovaná 24. februára 1999 v Abú Zabí, ďalej v prílohe II len „parafovaná dohoda medzi Spojenými arabskými emirátmi a Švédskom“;
                           je potrebné ju vykladať spolu s memorandom o porozumení parafovaným 24. februára 1999 v Abú Zabí.

                           —

                           Dohoda medzi vládou Spojeného kráľovstva Veľkej Británie a Severného Írska a vládou Spojených arabských emirátov o leteckých dopravných službách podpísaná 2. júna 2002 v Abú Zabí, ďalej v prílohe II len „dohoda medzi Spojenými arabskými emirátmi a Spojeným kráľovstvom“;
                           je potrebné ju vykladať spolu s memorandom o porozumení podpísaným 26. februára 1997 v Dubaji;
                           doplnená memorandom o porozumení podpísaným 16. júna 2003 v Londýne a 29. júna 2003 v Abú Zabí.

               b)

               Dohody o leteckých dopravných službách a iné dojednania parafované alebo podpísané medzi Spojenými arabskými emirátmi a členskými štátmi Európskeho spoločenstva, ktoré ku dňu podpisu tejto dohody ešte nenadobudli platnosť a predbežne sa nevykonávajú

                           —

                           Dohoda medzi vládou Rumunska a vládou Spojených arabských emirátov o civilnej leteckej doprave parafovaná 8. marca 1989 v Abú Zabí, ďalej v prílohe II len „dohoda medzi Spojenými arabskými emirátmi a Rumunskom“;
                           je potrebné ju vykladať spolu s dôverným memorandom o porozumení podpísaným 8. marca 1989 v Abú Zabí.

         PRÍLOHA II
   ZOZNAM ČLÁNKOV V DOHODÁCH UVEDENÝCH V PRÍLOHE I, NA KTORÉ ODKAZUJÚ ČLÁNKY 2 AŽ 6 TEJTO DOHODY

               a)

               Určenie:

                           —

                           článok 3 ods. 2 a 4 dohody medzi Spojenými arabskými emirátmi a Rakúskom z roku 1990,

                           —

                           článok 3 ods. 2 písm. a) a b) dohody medzi Spojenými arabskými emirátmi a Rakúskom z roku 2004,

                           —

                           článok 4 ods. 2 a 4 dohody medzi Spojenými arabskými emirátmi a Belgickom,

                           —

                           článok 4 ods. 2 a 4 dohody medzi Spojenými arabskými emirátmi a Bulharskom,

                           —

                           článok 3 ods. 2 dohody medzi Spojenými arabskými emirátmi a Cyprom,

                           —

                           článok 3 ods. 2 a 4 dohody medzi Spojenými arabskými emirátmi a Českou republikou,

                           —

                           článok 3 ods. 2 a 4 parafovanej dohody medzi Spojenými arabskými emirátmi a Dánskom,

                           —

                           článok 3 ods. 2 písm. a) a b) dohody medzi Spojenými arabskými emirátmi a Fínskom,

                           —

                           článok 4 ods. 2 a 4 dohody medzi Spojenými arabskými emirátmi a Francúzskom,

                           —

                           článok 3 ods. 3 dohody medzi Spojenými arabskými emirátmi a Nemeckom,

                           —

                           článok 4 ods. 2 písm. a) a b) dohody medzi Spojenými arabskými emirátmi a Gréckom,

                           —

                           článok 3 ods. 3 dohody medzi Spojenými arabskými emirátmi a Írskom,

                           —

                           článok 4 ods. 2 písm. a) a b) dohody medzi Spojenými arabskými emirátmi a Talianskom,

                           —

                           článok 3 ods. 2 písm. a) a b) dohody medzi Spojenými arabskými emirátmi a Lotyšskom,

                           —

                           článok 4 ods. 2 a 4 dohody medzi Spojenými arabskými emirátmi a Luxemburskom,

                           —

                           článok 3 ods. 2 a 4 dohody medzi Spojenými arabskými emirátmi a Maltou,

                           —

                           článok 4 ods. 4.2 a 4.4 dohody medzi Spojenými arabskými emirátmi a Holandskom,

                           —

                           článok 3 ods. 2 a 4 dohody medzi Spojenými arabskými emirátmi a Poľskom,

                           —

                           článok 3 ods. 2 písm. a) a b) dohody medzi Spojenými arabskými emirátmi a Portugalskom,

                           —

                           článok 3 ods. 2 a 4 dohody medzi Spojenými arabskými emirátmi a Rumunskom,

                           —

                           článok 3 ods. 2 písm. a) a b) dohody medzi Spojenými arabskými emirátmi a Slovinskom,

                           —

                           článok 3 ods. 2 a 4 dohody medzi Spojenými arabskými emirátmi a Španielskom,

                           —

                           článok 3 ods. 2 a 4 parafovanej dohody medzi Spojenými arabskými emirátmi a Švédskom,

                           —

                           článok 4 ods. 2 a 4 dohody medzi Spojenými arabskými emirátmi a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 4 ods. 1 písm. a) dohody medzi Spojenými arabskými emirátmi a Rakúskom z roku 1990,

                           —

                           článok 4 ods. 1 písm. a) a b) dohody medzi Spojenými arabskými emirátmi a Rakúskom z roku 2004,

                           —

                           článok 5 ods. 1 písm. a) dohody medzi Spojenými arabskými emirátmi a Belgickom,

                           —

                           článok 5 ods. 1 písm. a) dohody medzi Spojenými arabskými emirátmi a Bulharskom,

                           —

                           článok 4 ods. 1 písm. a) dohody medzi Spojenými arabskými emirátmi a Cyprom,

                           —

                           článok 4 ods. 1 písm. b) dohody medzi Spojenými arabskými emirátmi a Českou republikou,

                           —

                           článok 4 ods. 1 písm. a) parafovanej dohody medzi Spojenými arabskými emirátmi a Dánskom,

                           —

                           článok 4 ods. 1 písm. a) a b) dohody medzi Spojenými arabskými emirátmi a Fínskom,

                           —

                           článok 5 ods. 1 písm. a) dohody medzi Spojenými arabskými emirátmi a Francúzskom,

                           —

                           článok 4 ods. 1 dohody medzi Spojenými arabskými emirátmi a Nemeckom,

                           —

                           článok 5 ods. 1 písm. a) a b) a článok 5 ods. 2 dohody medzi Spojenými arabskými emirátmi a Gréckom,

                           —

                           článok 3 ods. 5 dohody medzi Spojenými arabskými emirátmi a Írskom,

                           —

                           článok 5 ods. 1 písm. a) a b) dohody medzi Spojenými arabskými emirátmi a Talianskom,

                           —

                           článok 4 ods. 1 písm. a) a b) a článok 4 ods. 3 písm. a) a b) dohody medzi Spojenými arabskými emirátmi a Lotyšskom,

                           —

                           článok 5 ods. 1 písm. a) dohody medzi Spojenými arabskými emirátmi a Luxemburskom,

                           —

                           článok 4 ods. 1 písm. a) dohody medzi Spojenými arabskými emirátmi a Maltou,

                           —

                           článok 5 ods. 5.1.1 dohody medzi Spojenými arabskými emirátmi a Holandskom,

                           —

                           článok 4 ods. 1 písm. a) dohody medzi Spojenými arabskými emirátmi a Poľskom,

                           —

                           článok 4 ods. 1 písm. a) a b) dohody medzi Spojenými arabskými emirátmi a Portugalskom,

                           —

                           článok 4 ods. 1 písm. a) dohody medzi Spojenými arabskými emirátmi a Rumunskom,

                           —

                           článok 4 ods. 1 a) a b) a článok 4 ods. 3 dohody medzi Spojenými arabskými emirátmi a Slovinskom,

                           —

                           článok 4 ods. 1 písm. a) dohody medzi Spojenými arabskými emirátmi a Španielskom,

                           —

                           článok 4 ods. 1 písm. a) parafovanej dohody medzi Spojenými arabskými emirátmi a Švédskom,

                           —

                           článok 5 ods. 1 písm. a) dohody medzi Spojenými arabskými emirátmi a Spojeným kráľovstvom.

               c)

               Bezpečnosť:

                           —

                           článok 6 dohody medzi Spojenými arabskými emirátmi a Rakúskom z roku 2004,

                           —

                           článok 7 dohody medzi Spojenými arabskými emirátmi a Českou republikou,

                           —

                           článok 14 parafovanej dohody medzi Spojenými arabskými emirátmi a Dánskom,

                           —

                           článok 12 dohody medzi Spojenými arabskými emirátmi a Fínskom,

                           —

                           článok 11a dohody medzi Spojenými arabskými emirátmi a Nemeckom,

                           —

                           článok 9a dohody medzi Spojenými arabskými emirátmi a Gréckom,

                           —

                           článok 6 dohody medzi Spojenými arabskými emirátmi a Lotyšskom,

                           —

                           článok 8a dohody medzi Spojenými arabskými emirátmi a Maltou,

                           —

                           článok 17 dohody medzi Spojenými arabskými emirátmi a Holandskom,

                           —

                           článok 14 dohody medzi Spojenými arabskými emirátmi a Portugalskom,

                           —

                           článok 14 dohody medzi Spojenými arabskými emirátmi a Slovinskom,

                           —

                           článok 11 dohody medzi Spojenými arabskými emirátmi a Španielskom,

                           —

                           článok 14 parafovanej dohody medzi Spojenými arabskými emirátmi a Švédskom,

                           —

                           článok 10 dohody medzi Spojenými arabskými emirátmi a Spojeným kráľovstvom.

               d)

               Zdaňovanie leteckých pohonných hmôt:

                           —

                           článok 7 dohody medzi Spojenými arabskými emirátmi a Rakúskom z roku 1990,

                           —

                           článok 9 dohody medzi Spojenými arabskými emirátmi a Rakúskom z roku 2004,

                           —

                           článok 6 dohody medzi Spojenými arabskými emirátmi a Belgickom,

                           —

                           článok 6 dohody medzi Spojenými arabskými emirátmi a Bulharskom,

                           —

                           článok 6 dohody medzi Spojenými arabskými emirátmi a Cyprom,

                           —

                           článok 8 dohody medzi Spojenými arabskými emirátmi a Českou republikou,

                           —

                           článok 6 parafovanej dohody medzi Spojenými arabskými emirátmi a Dánskom,

                           —

                           článok 6 dohody medzi Spojenými arabskými emirátmi a Fínskom,

                           —

                           článok 6 dohody medzi Spojenými arabskými emirátmi a Francúzskom,

                           —

                           článok 6 dohody medzi Spojenými arabskými emirátmi a Nemeckom,

                           —

                           článok 6 dohody medzi Spojenými arabskými emirátmi a Gréckom,

                           —

                           článok 11 dohody medzi Spojenými arabskými emirátmi a Írskom,

                           —

                           článok 6 dohody medzi Spojenými arabskými emirátmi a Talianskom,

                           —

                           článok 9 dohody medzi Spojenými arabskými emirátmi a Lotyšskom,

                           —

                           článok 6 dohody medzi Spojenými arabskými emirátmi a Luxemburskom,

                           —

                           článok 5 dohody medzi Spojenými arabskými emirátmi a Maltou,

                           —

                           článok 7 dohody medzi Spojenými arabskými emirátmi a Holandskom,

                           —

                           článok 6 dohody medzi Spojenými arabskými emirátmi a Poľskom,

                           —

                           článok 6 dohody medzi Spojenými arabskými emirátmi a Portugalskom,

                           —

                           článok 9 dohody medzi Spojenými arabskými emirátmi a Rumunskom,

                           —

                           článok 6 dohody medzi Spojenými arabskými emirátmi a Slovinskom,

                           —

                           článok 5 dohody medzi Spojenými arabskými emirátmi a Španielskom,

                           —

                           článok 6 parafovanej dohody medzi Spojenými arabskými emirátmi a Švédskom,

                           —

                           článok 8 dohody medzi Spojenými arabskými emirátmi a Spojeným kráľovstvom.

               e)

               Tarify za prepravu v rámci Európskeho spoločenstva:

                           —

                           článok 9 dohody medzi Spojenými arabskými emirátmi a Rakúskom z roku 1990,

                           —

                           článok 12 dohody medzi Spojenými arabskými emirátmi a Rakúskom z roku 2004,

                           —

                           článok 11 dohody medzi Spojenými arabskými emirátmi a Belgickom,

                           —

                           článok 11 dohody medzi Spojenými arabskými emirátmi a Bulharskom,

                           —

                           článok 13 dohody medzi Spojenými arabskými emirátmi a Cyprom,

                           —

                           článok 12 dohody medzi Spojenými arabskými emirátmi a Českou republikou,

                           —

                           článok 10 parafovanej dohody medzi Spojenými arabskými emirátmi a Dánskom,

                           —

                           článok 8 dohody medzi Spojenými arabskými emirátmi a Fínskom,

                           —

                           článok 12 dohody medzi Spojenými arabskými emirátmi a Francúzskom,

                           —

                           článok 10 dohody medzi Spojenými arabskými emirátmi a Nemeckom,

                           —

                           článok 11 dohody medzi Spojenými arabskými emirátmi a Gréckom,

                           —

                           článok 6 dohody medzi Spojenými arabskými emirátmi a Írskom,

                           —

                           článok 12 dohody medzi Spojenými arabskými emirátmi a Talianskom,

                           —

                           článok 12 dohody medzi Spojenými arabskými emirátmi a Lotyšskom,

                           —

                           článok 11 dohody medzi Spojenými arabskými emirátmi a Luxemburskom,

                           —

                           článok 10 dohody medzi Spojenými arabskými emirátmi a Maltou,

                           —

                           článok 6 dohody medzi Spojenými arabskými emirátmi a Holandskom,

                           —

                           článok 9 dohody medzi Spojenými arabskými emirátmi a Poľskom,

                           —

                           článok 18 dohody medzi Spojenými arabskými emirátmi a Portugalskom,

                           —

                           článok 13 dohody medzi Spojenými arabskými emirátmi a Rumunskom,

                           —

                           článok 18 dohody medzi Spojenými arabskými emirátmi a Slovinskom,

                           —

                           článok 7 dohody medzi Spojenými arabskými emirátmi a Španielskom,

                           —

                           článok 10 parafovanej dohody medzi Spojenými arabskými emirátmi a Švédskom,

                           —

                           článok 7 dohody medzi Spojenými arabskými emirátmi a Spojeným kráľovstvom.

         PRÍLOHA III
   ZOZNAM ĎALŠÍCH ŠTÁTOV UVEDENÝCH V ČLÁNKU 2 TEJTO DOHODY

               a)

               Islandská republika (podľa Dohody o Európskom hospodárskom priestore),

               b)

               Lichtenštajnské kniežatstvo (podľa Dohody o Európskom hospodárskom priestore),

               c)

               Nórske kráľovstvo (podľa Dohody o Európskom hospodárskom priestore),

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).